Document ID: 32000R0176

32000R0176
L 022/29
SLUŽBENI LIST EUROPSKE UNIJE
24.01.2000.
UREDBA VIJEĆA (EZ) br. 176/2000
od 24. siječnja 2000.
o izmjeni Uredbe (EZ) br. 1015/94 o uvođenju konačne antidampinške pristojbe na uvoz sustava televizijskih kamera podrijetlom iz Japana
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 384/96 od 22. prosinca 1995. o zaštiti od dampinškog uvoza iz zemalja koje nisu članice Europske zajednice (1),
uzimajući u obzir prijedlog koji je podnijela Komisija nakon savjetovanja sa Savjetodavnim odborom,
budući da:
A. PRETHODNI ISPITNI POSTUPCI
(1)
Vijeće je Uredbom (EZ) br. 1015/94 (2) uvelo konačnu antidampinšku pristojbu na uvoz sustava televizijskih kamera (dalje u tekstu „STK”) podrijetlom iz Japana.
(2)
Vijeće je izričito isključilo iz područja primjene antidampinške pristojbe profesionalne sustave kamera navedene u Prilogu toj Uredbi (dalje u tekstu „Prilog”), koji predstavljaju vrhunske profesionalne sustave kamera koji su tehnički obuhvaćeni definicijom proizvoda iz članka 1. stavka 2. Uredbe (EZ) br. 1015/94, ali se ne mogu smatrati sustavima za emitiranje.
(3)
U listopadu 1995. Vijeće je Uredbom (EZ) br. 2474/95 (3) izmijenilo Uredbu (EZ) br. 1015/94, posebno što se tiče definicije istovjetnog proizvoda i što se tiče određenih modela profesionalnih sustava kamera koji su izričito izuzeti iz područja primjene antidampinške pristojbe.
(4)
U listopadu 1997. Vijeće je Uredbom (EZ) br. 1952/97 (4) izmijenilo stope konačne antidampinške pristojbe za dva navedena trgovačka društva, i to za Sony Corporation i Ikegami Tsushinki, u skladu s člankom 12. Uredbe (EZ) br. 384/96. Nadalje, Vijeće je izričito isključilo iz područja primjene antidampinške pristojbe određene nove modele profesionalnih sustava kamera dodajući ih Prilogu.
(5)
U siječnju 1999. Vijeće je Uredbom (EZ) br. 193/1999 (5), izmijenilo Uredbu (EZ) br. 1015/94 dodajući određene nasljedne modele profesionalnih sustava kamera Prilogu, pri čemu ih je isključilo iz primjene konačne antidampinške pristojbe.
B. ISPITNI POSTUPAK O NOVIM MODELIMA PROFESIONALNIH SUSTAVA KAMERA
1. Postupak
(6)
Nakon toga, nekoliko japanskih izvoznih proizvođača obavijestilo je Komisiju da namjeravaju uvesti nove modele profesionalnih sustava kamera na tržište Zajednice, te su zatražili od Komisije da doda ove nove modele profesionalnih sustava kamera, uključujući njihovu dodatnu opremu, u Prilog, te ih tako izuzme iz područja primjene antidampinških pristojbi.
(7)
Komisija je, u skladu s tim, obavijestila industriju Zajednice i započela ispitni postupak ograničen na utvrđivanje potpadanja predmetnog proizvoda u područje primjene antidampinških pristojbi, i potrebe za izmjenom operativnog djela Uredbe (EZ) br. 1015/94 u skladu s tim.
2. Modeli nad kojima se provodi ispitni postupak
(8)
Zahtjevi, upotpunjeni odgovarajućim tehničkim podacima, zaprimljeni su za sljedeće modele profesionalnih sustava kamera:
i.
Hitachi Denshi, Ltd. (dalje u tekstu „Hitachi”)
-
glava kamere V-21, koja je predstavljena kao nasljedni model glave kamere Z-ONE.DA, te se prodavala bez adaptera triax,
-
nova dodatna oprema modela V-21:
-
tražilo od 1,5 inča GM-9 koje je predstavljeno kao standardno tražilo za glavu kamere V-21,
-
adapteri kamere CA-Z31 i CA-Z32, koji su predstavljeni kao nasljedni modeli adaptera kamere CA-Z1A i CA-Z2, koji su već uključeni u Prilog, i koji se spajaju s glavom kamere V-21,
-
kontrolne ploče kamere RC-Z2A i RC-Z21A, koje su predstavljene kao nasljedni modeli kontrolnih ploča RC-Z2 i RC-Z21, koje su već uključene u Prilog,
-
glava kamere V-21 W, koja je predstavljena kao inačica glave kamere V-21, ali sa širokim zaslonom,
-
tražilo od 5 inča GM-51 koje je predstavljeno kao standardno tražilo za glavu kamere V-21 W,
svi gore navedeni modeli prodaju se bez odgovarajućeg sustava triax ili adaptera triax.
ii.
Olympus Winter & IBE Gmbh (dalje u tekstu „Olympus”)
-
jedinica za daljinsko upravljanje OTV-56 koja je predstavljena kao model koji se koristi u području medicine, te kao nasljedni model OTV-S5, već uključen u Prilog.
iii.
Matsushita
-
glava kamere AW-F575HE koja je predstavljena kao nasljedni model glave kamere WV-F565HE, koja je već uključena u Prilog,
-
adapteri kamere AW-AD500AE i AW-AD700BSE koji su predstavljeni kao nasljedni modeli adaptera kamere WV-AD500E i WV-AD700ASE, koji su već uključeni u Prilog.
iv.
Ikegami Tsushinki Co, Ltd. (dalje u tekstu „Ikegami”)
-
glave kamere HC-400 i HC-400W koje su predstavljene kao nasljedni modeli glave kamere HC-390, koja je već uključena u Prilog,
-
nova dodatna oprema glave kamere HC-400 i HC-400W,
-
tražila VF 15-46,
-
operativna kontrolna ploča RCU-390,
-
adapter kamere CA-400,
-
jedinica za daljinsko upravljanje MA-200A,
svi gore navedeni modeli prodaju se bez odgovarajućeg sustava triax ili adaptera triax.
v.
Victor Company of Japan, Ltd. (dalje u tekstu „JVC”)
-
glava kamere KY-D29WECH koja je predstavljena kao verzija sa širokim zaslonom prethodnog modela KY-D29ECH, koja je već uključena u Prilog,
-
tražila VF-P116WE i VF-PSSOWE koja se mogu spojiti na gore spomenutu novu glavu kamere KY-D29WECH, te koja su nasljedni modeli tražila VF-P116, odnosno VF-P55OBE, koja su već uključena u Prilog,
svi gore navedeni modeli prodaju se bez odgovarajućeg sustava triax ili adaptera triax.
3. Nalazi
(9)
Komisija je izvršila tehnički pregled, uključujući i podrobnu usporedbu navedenih modela s modelima koji su im prethodili, i koji su navedeni u Prilogu, te zaključila da su oni gotovo posve istovjetni. Male razlike koje su utvrđene posljedica su tehničkog razvoja u sektoru STK-a, ali one nisu utjecale na klasifikaciju tih sustava televizijskih kamera kao profesionalnih sustava kamera. Prema tome, zaključeno je da svi navedeni modeli moraju biti isključeni iz područja primjene postojećih antidampinških mjera.
(10)
Komisija je o svojim nalazima obavijestila proizvođače Zajednice i izvoznike STK-a te im je dana mogućnost da iznesu svoje stavove. Temeljem činjenice da zainteresirane stranke nisu iznijele prigovore na zaključke Komisije, svi modeli i s njima povezana oprema, navedeni u uvodnoj izjavi (8), profesionalni su sustavi kamera. Iz toga slijedi da isti moraju biti izuzeti od primjene antidampinških pristojbi koje se primjenjuju na određene sustave televizijskih kamera podrijetlom iz Japana, te da bi Prilog trebalo izmijeniti u skladu s tim,
DONIJELO JE OVU UREDBU:
Članak 1.
Prilog Uredbi (EZ) br. 1015/94 zamjenjuje se Prilogom ovoj Uredbi.
Članak 2.
Ova Uredba stupa na snagu sljedećeg dana od dana objave u Službenom listu Europske komisije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 24. siječnja 2000.

Labels: 12
3
4
18